tomron87/hebrew-wikipedia-sentences-corpus huggingface dataset:
שטחה של העיר הוא 12 דונם והוא מורכב מהמקדש העתיק (העליון בתרשים) והמקדש החדש (התחתון בתרשים).
כל אחד משני המקדשים ערוך סביב רחבה שקועה, וביניהם שוכנת רחבה שלישית.
המקדש העתיק בנוי משלושה מבנים הערוכים בצורת האות "ח", סביב רחבה שקועה, שבמרכזה כיכר עגולה בקוטר של כ-20 מטרים.
שלושת המבנים צמודים זה לזה ומסומנים כ"מקדש A" משמאל לרחבה (בצידה הדרומי), "מקדש B" בתווך (בצידה המערבי) ו"מקדש C" מימין לרחבה (בצידה הצפוני).
במקדשים מבוך של מעברים וחדרים תת-קרקעיים, והסברה היא כי הם שימשו, בחלקם לפחות, להזרמת מים אשר יצרו שאון בעת הטקסים.
חלקים אחרים בהם שימשו לאחסון וייתכן שאף למגורים.
במקדש ניצבו אובליסקים, אסטלות ומונומנטים מאבן, שעליהם תבליטים של דמויות אדם ושל יגוארים, אליגטוריים ובעלי חיים אחרים.
החלק המוקדם של המקדש הוא אגפו השמאלי המכונה גם "אל קסטיו" (El Castillo - "הטירה" או "מקדש A"), והוא מתוארך לשנת 900 לפנה"ס לערך.
אל אגף זה הוביל שער עשוי מאבן גרניט שחורה בשילוב עם אבן גיר לבנה, והוא ניצב בקצהו של גרם מדרגות עשוי מאותם חומרים.
השער מעוטר בתגליפים, אף על פי שזו לא הייתה הכניסה הראשית אל הבניין, שכן היא פונה מזרחה לכיוון המקדש החדש , ולא אל הרחבה העגולה שמצפון למבנה.
גרם מדרגות רחב ושמור מוביל מהרחבה העגולה אל הכניסה ל"מקדש B".
מול גרם מדרגות זה, בצידה המזרחי של הרחבה (הצד הפתוח), שוכן גרם מדרגות נוסף המוביל לעבר יתר חלקיו של האתר.
ליד גרם זה שוכנת תלולית עפר קטנה, ואדם הניצב בכיכר העגולה, יראה את השמש זורחת מעליה ביום ההיפוך הקייצי בחצי הכדור הדרומי (21 בדצמבר).
במרכזו של מקדש B, בחדר קטן וחשוך בצורת צלב, ניצב ה"לנסון" (Lanzón), שמו המקובל של פסל האל המרכזי במקדש.
מקור השם במילה הספרדית לחנית, והוא ניתן לו בשל צורתו.
הלנסון הוא אסטלה מגרניט בגובה של 4.5 מטרים, ועליה תבליט של דמות האל.
צורתה של הישות האלוהית הייתה בתחילה כשל יגואר, אך בשלבים מאוחרים יותר קבלה מראה אנושי.
חלקו השלישי של המקדש העתיק הוא "מקדש C".
חלקים ממקדש זה נהרסו במפולת הבוץ שארעה באתר בשנת 1945, ויחד עימם נהרסה קפלה מודרנית שנצבה במקום.
המקדש החדש נמצא מזרחית לבניין A שבמקדש העתיק, ובין שני המקדשים שוכנת "הרחבה הקטנה" (Plaza Menor).
המקדש החדש נוסף בין השנים 500 ל-200 לפנה"ס, והוא מהווה בעצם את המשכו של המקדש העתיק לכיוון מזרח ודרום.
המקדש מורכב משני מבנים (E ו-F) הניצבים זה מול זה, משני צדדיה של "הרחבה הגדולה" (Plaza Mayor).
הרחבה הגדולה היא שטח רבוע שקוע, ושני גרמי מדרגות הובילו ממנה אל מקדש E שמדרום לה, ושלושה אל מקדש F שמצפון לה.
מקימיו של המקדש החדש שימרו את רעיון המתאר בצורת האות "ח", כאשר מבנה A של המקדש העתיק, ניצב בצלע השלישית שלה.
לכן יש לראות את המקדש החדש והמקדש העתיק כמבנה משולב, ושני המקדשים, העתיק והחדש, שימשו במקביל.
גם במקדש החדש ניצב לנסון.
צ'או יון-פאט (בסינית: 周潤發; בפין-יין: Zhōu Rùnfā; ) הוא שחקן קולנוע סיני.
צ'או נולד בהונג קונג לאם מנקה וחוואית ולאב אשר עבד בתאגיד רב-לאומי של נפט, וגדל בסביבה כפרית באיי למה בבית ללא חשמל.
כשהיה בן 10 עבר ביחד עם משפחתו לקאולון ובגיל 17 נשר מבית הספר במטרה לעזור למשפחתו כלכלית.
הוא עבד במספר עבודות בין היתר: נהג מונית, עבד במלון ומוכר מצלמות.
חייו של צ'או השתנו כאשר התקבלה פנייתו לעיתון מקומי והוא התקבל לרשת הטלוויזיה המקומית "TVB", הוא חתם על חוזה לשלוש שנים בתחנה ושם ערך את הופעתו הראשונה על המסך.
הוא התפרסם בעיקר בזכות ההופעות שלו באופרות סבון מקומיות שזכו גם להכרה בינלאומית.
לפרסום הראשוני שלו זכה צ'או בשנת 1980 בסדרה המקומית "הסכר", תפקידו בסדרת הפשע העניקה לו מעמד של כוכב בקנה מידה מקומי בהונג קונג.
הסדרה היא הפופולרית ביותר בתולדות הונג קונג וזכתה להערצה בכל רחבי היבשת האסייתית.
למרות שנהנה מהצלחת קריירת הטלוויזיה שלו רצה צ'אולשחק בסרטים, לאחר הופעות במספר סרטים מקומיים דלי תקציב הוא לוהק על ידי הבמאי הסיני ג'ון וו לדרמת הפעולה "אויב המחר", הסרט הרווחי ביותר בהונג קונג באותם זמנים ואחד הרווחים ביותר באסיה.
על תפקידו זכה צ'אומלבד הערצה גם בפרס ה"אקדמיה הקולנועית של הונג קונג".
לאור ההצלחה הפסיק פאט את הופעותיו בסדרות טלוויזיה והחל לשחק בסרטי אקשן מקומיים אשר כללו את: "עיר בלהבות" ו"מגע מלא" של הבמאי הסיני רינגו לאם, סרטי ההמשך ל"אויב המחר", "הרוצח" ו"בריון קשוח" של ג'ון וו שנתן לקוונטין טרנטינו השראה לסרטו הראשון "כלבי האשמורת".
למרות שרוב תפקידיו של פאט במהלך הקריירה היו רציניים הוא הספיק לשחק גם בכמה קומדיות מקומיות שעל אחת מהן הנקראת "הזנב של הסתיו" קיבל את פרס "סוס הזהב היוקרתי" שמוענק לשחקנים בקומדיות המוצלחות ביותר באסיה.
בעקבות ההופעות שלו קיבל פאט ביקורות נלהבות מכל רחבי העולם כולל מעיתון הלוס אנג'לס טיימס שכינה אותו "השחקן הכי מדליק בעולם".
בהיותו כוכב בהונג קונג עבר פאט להוליווד בשלהי שנות ה-90, המעבר לא היה פשוט וההצלחה שלה זכה בעיר הולדתו לא מיהרה לחזור בארצות הברית ושני סרטיו הראשונים שלו "רוצחים בהמתנה" ו"המושחת" שהיו זניחים למדי ואכזבה מבחינת ההכנסות.
הצלחתו הראשונית של פאט בהוליווד הגיעה מכיוון לא צפוי, פאט שהיה רגיל לשחק בסרטי אקשן ופשע לוהק לתפקיד רומנטי דרמטי חריג מבחינתו באותה תקופה לצד ג'ודי פוסטר בסרט מועמד 2 פרסי אוסקר "אנה והמלך".
בשנת 2000 כיכב פאט ביצירת המופת של אנג לי "נמר, דרקון", הסרט היה מועמד ל-10 פרסי אוסקר וזכה באחד.
בסרט גילם פאט את דמותו של לוחם הסמוראי לי, שם דבר באומנות הקונג פו שעל סף פרישה ללא חרבו האהובה וללא יו (מישל יהו) אהבתו הבלתי ממומשת.
ב-2003 שיחק פאט בסרט המדע בדיוני, פעולה "נזיר חסין אש" שמבוסס על ספר קומיקס, שבו גילם נזיר אומן באמנויות לחימה שייעודו הוא לשמור על מגילה עתיקה בעלת כוחות מיוחדים.
הסרט נכשל בקופות וגם אצל הביקורות.
ב-2006 שיחק פאט בדרמת האקשן הרומנטית הסינית "קללת פרח הזהב".
בשנת 2007 שיחק פאט בחלק השלישי של סדרת סרטי שודדי הקאריביים, "שודדי הקאריביים: סוף העולם" בדמותו של הקיסר פינג, לורד שודדי הים בסינגפור ומפקד על ספינה סינית בשם "Empress" (קיסָרית), למרות שדמותו עוררה שערורייה בקהילה הסינית.
ב-2009 שיחק פאט בסרט "דרגון בול: אבולוציה" המבוסס על המנגה וסדרת האנימציה היפנית המפורסמת "דרגון בול Z", בסרט גילם פאט את דמותו קאמה סנין, מאמנם של גוקו וקרירין.
הסרט נכשל בהכנסות ועוררה זעם אצל המעריצים.
צ'או התחתן עם השחקנית קנדיס יו ב-1983 והתגרש ממנה לאחר תשעה חודשי נישואים.
ב-1986 התחתן עם יסמין צ'אן עמה הוא חי עד היום.
קאלוגרו לורנזו "צ'אז" פלמינטרי הוא שחקן קולנוע אמריקאי סיציליאני מועמד פרס אוסקר לשחקן המשנה הטוב ביותר לשנת 1994 על תפקידו בסרט "קליעים מעל ברודוויי", התפרסם בזכות תפקידיו בסרטים "החשוד המיידי" ו"סיפור מרובע ברונקס".
פלמינטרי נולד למשפחה אמריקאית ממוצא סיציליאני ברובע הברונקס, ניו יורק.
אזור מגוריו היה חלק מאוד חשוב ומשפיע על חייו ועבודתו המקצועית של פלמינטרי, את תפקידו המשמעותי הראשון בתחום הקולנוע במותחן הפשע של רוברט דה נירו "סיפור מרובע ברונקס" כתב פלמינטרי לעצמו וכמו כן גם את תסריט הסרט בהשפעת חוויותיו האישיים באזור הברונקס.
בסרט גילם פלמינטרי את בוס המאפיה סוני לוספיצ'יו, תפקיד אשר פתח לפלמינטרי דלתות רבות לאחר מכן.
בעקבות הופעתו בסרט קיבל פלמינטרי פנייה מוודי אלן לשחק בקומדיית הפשע שלו "קליעים מעל ברודוויי", בסרט גילם פלמינטרי את דמותו של צ'יץ', גנגסטר המתלווה אל שחקנית הקולנוע אוליביה ניל, אט אט מתחיל צ'יץ' לחשוף צדדים אומנותיים באישיותו ומשתלט על ההצגה של המחזאי הצעיר דייוויד שיין (ג'ון קיוזאק).
ב-1995 גילם את דמותו של חוקר המכס דייוויד קויאן בסרט המתח עטור הפרסים "החשוד המיידי".
ב-1999 שיחק פלמינטרי בפעם השנייה לצידו של רוברט דה נירו בקומדיית הפשע "בואו נדבר על זה" שם גילם את בוס "הטורקים הצעירים" פרימו סינדונה, בנוסף דיבב פלמינטרי בסרט "סטיוארט ליטל" את דמותו של סמוקי החתול הרשע.
ב-2006 הופיע פלמינטרי במותחן הפשע האלים "כרוניקה של אקדח", בסרט גילם פלמינטרי את השוטר המושחת ריידל המפיץ שהשוטר הסמוי שעובד בחסות המאפיה הרוסית ג'ואי (פול ווקר) איבד אקדח, שהחל שרשרת תקריות אלימות.
באותה שנה שיחק בסרט הפשע "מדריך להכרת קדושיך" בכיכובו של צ'נינג טייטום.
פלמינטרי נשוי לשחקנית ג'ינה ראנאודו, ולהם 2 ילדים.
בגידות שכאלו (1996) - גם תסריטאי
כיפה אדומה: הסיפור האמיתי (2005)
צ'אט-רולט (ChatRoulette בתרגום חופשי: רולטת הצ'אט) הוא אתר המשמש לקיום שיחות וידאו אקראיות בין שני משתמשים.
המבקר באתר יכול לנהל צ'אט מקוון (הכולל וידאו, אודיו וטקסט בשיטת מסרים מיידיים) עם אורח אחר שבחרה תוכנת האתר באופן אקראי.
במשך כל השיחה יכול כל אחד מן המשתמשים להחליט כי אין ברצונו להמשיך בה ולעבור לשוחח עם משתמש אקראי אחר.
את צ'אט-רולט הקים אנדריי טרנובסקי, תלמיד תיכון בן 17 ממוסקבה.
טרנובסקי פיתח את האתר בהשראת שיחות שביצע בסקייפ, ואמר כי כתב את הגרסה הראשונה ב"שני ימים ושני לילות".
הוא בחר בשם "צ'אט-רולט" לאחר שצפה בסרט צייד הצבאים משנת 1978 שבו במהלך מלחמת וייטנאם משחקים השבויים ברולטה רוסית.
כבר בתחילת חודש נובמבר 2009, זמן מועט לאחר השקת האתר, הוא זכה ל-500 מבקרים ליום, וחודש לאחר מכן היו כבר כ-50,000 כניסות לאתר.
האתר נסקר בעיתונים הגדולים בעולם כמו בניו יורק טיימס.
בפברואר 2010 היו כ-35,000 אנשים בכל זמן נתון באתר.
בתחילת מרץ העריך טרנובסקי כי לאתר כ-1.5 מיליון משתמשים אשר שליש מהם מארצות הברית.
האתר משתמש באדובי פלאש להצגת וידאו ממצלמות הווידאו של המשתמשים.
על ידי שימוש ברשת עמית לעמית (Peer to Peer) מתאפשרת זרימת נתונים בין המשתמשים מבלי להשתמש ברוחב פס של שרת.
האתר נוסד בהשקעה של 10,000 דולר אותם שילם טרנובסקי באמצעות הוריו.
טרנובסקי מפעיל את האתר מחדר בביתו בעזרת 4 מתכנתים נוספים העובדים מרחוק.
האתר מרוויח מקישורי פרסומות ומשקיעים רבים התעניינו בקניית האתר.
נטען כי מספר ידוענים נצפו באתר ובניהם פריז הילטון, קייט מוס, קלי אוסבורן, ג'ואל מאדן, ניקול ריצ'י, ג'סטין ביבר, ליל ויין, אשטון קוצ'ר, כריס בראון, סנופ דוג, אשלי טיסדייל, דמי מור, והאחים ג'ונאס.
ב-27 בפברואר 2010 ביצעה להקת פיית' נו מור בפסטיבל סאונדוייב במלבורן בשידור חי בצ'אט-רולט.
בסקר שבוצע על ידי RJMetrics עלה ש-1 מכל 10 משתמשים בצ'אט רצו להציג עצמם בעירום או "נראו כרוצים לבצע מעשה זימה".
ולפיכך רבים דנו את האתר לגנאי.
כיום, תנאי השימוש באתר הם שעל המשתמש להיות מעל גיל 16 ושחובה להיות בלבוש מלא.
משתמש אשר חווה הטרדה כלשהי יכול לדווח על כך, ומטריד אשר קיבל 3 תלונות מושעה מהאתר לפרק זמן של 40 דקות.
צ'אדור (בפרסית: -چادر "אוהל") הוא בגד מסורתי לנשים מוסלמיות, לרוב לבן, כחול או שחור, הנפוץ באיראן.
הצ'אדור נלבש מחוץ לבית, ומכסה את האישה מהראש ועד הרגליים.
החלק בצ'אדור שמסתיר את הפנים עשוי בדרך כלל מבד מוסלין, ואילו החלק שמכסה את השיער עשוי בדרך כלל מכותנה.
רזא שאה פהלווי, השאה הראשון באיראן, דגל בהתמערבות.
לכן, ב-1936 חוקק חוק על איסור לבישת צ'אדור או רעלה בציבור.
שוטרים אכפו את החוק על ידי קריעת הבגד מעל ראשן של הנשים שהלכו איתו ברחובות.
בעקבות זאת הצ'אדור הפך להיות סמל פוליטי מצד מנהיגים דתיים.
לאחר המהפכה האיראנית, הוחלט כי חובה על הנשים לעטות בציבור צ'אדור או רעלה, והאכיפה מתבצעת על ידי משמרות המהפכה.
צ'אד רוברט קרוגר (בשם מלא באנגלית: Chad Robert Kroeger; נולד ב-15 בנובמבר 1974) הוא זמר-יוצר וגיטריסט קנדי, הידוע בתור הגיטריסט והסולן של להקת הרוק הקנדית ניקלבק.
בנוסף לעבודתו עם ניקלבק, קרוגר היה מעורב במגוון שיתופי פעולה, והופיע כמוזיקאי אורח במספר שירים והיה מעורב בכתיבתם ויצירתם.
קרוגר נולד בהאנה שבאלברטה בשם צ'אד רוברט טרטון.
הוא למד לנגן בגיטרה בגיל 13, ובתחילת 1990 היה חלק מלהקת קאברים, שכללה גם את חברי ניקלבק העתידיים מייק קרוגר וראיין פיק.
לאחר שהלהקה התפרקה, הפכו השלושה לחלק מלהקת הרוק ניקלבק, שהוקמה באותה העת.
ב-2002 קרוגר הקים חברת הקלטות בשם 604 Records והפיק אלבומים של להקות רוק שונות.
בשנת 2002 שיתף פעולה עם סולן להקת Saliva ג'וסי סקוט וסולן להקת Theory of a Deadman בשיר הנושא של הסרט ספיידרמן, "Hero".
כמו כן שיתף פעולה עם הזמרת הקנדית אבריל לאבין, לה נישא ב-2013 אחרי שיצאו מספר חודשים בלבד.
ב-2 בספטמבר 2015 הודיע הזוג על גירושים.
צ'או פראיה (בתאית: แม่น้ำเจ้าพระยา) הוא הנהר המרכזי בתאילנד ואורכו 372 קילומטרים.
הוא זורם דרך בנגקוק ונשפך למפרץ תאילנד.
הצ'או פראיה נוצר משילובם של הנהרות נאן ופינג, סמוך לעיר נאקון סאוואן.
הנהר זורם מהמישורים במרכז תאילנד לבנגקוק ונשפך למפרץ תאילנד.
במחוז שאי נט מתפצל הנהר לנהר מקביל לנהר צ'או פראיה, ששמו טה צ'ין, שנשפך גם הוא במפרץ תאילנד.
הנהר זורם במספר ערים בתאילנד ובהן הבירה בנגקוק והערים נונתאבורי ונאקון סאוואן.
במהלך תקופת איוטהאיה, תושבי העיר איוטהאיה חפרו תעלות כדי לעקוף את פיתולי הנהר ולקצר את דרכו לים.
נהר הצ'או פראיה חוצה את בנגקוק וכדי להגיע מגדה אחת לגדה שנייה של עיר זו יש לחצות את הנהר באמצעות אחד הגשרים על הנהר, מעבורת או סירה.
נהר צ'או פראיה נותר כיום נתיב המים החשוב ביותר עבור תושבי מרכז תאילנד.
הנהר מהווה קישור תחבורה חשוב למשלוח טיק ואורז לבנגקוק.
תושבים מקומיים הפכו את גדות הנהר לביתם עוד מימי קדם ויצרו את פרנסתם מסביבתם.
כיום מקומיים המתגוררים לאורך גדות נהר צ'או פראיה שומרים על אורח חיים אותנטי.
הנהר ממלא תפקיד חשוב גם בפסטיבלים התוססים של תאילנד כמו Loy Krathong, המתקיימים מדי חודש נובמבר כאשר תודה מובאת לאל המים, ו-Songkran – חגיגות השנה החדשה של תאילנד.
צ'אויאנגזאוריים (שם מדעי: Chaoyangsauridae) היא משפחה של דינוזאורים מקבוצת מרגינוצפליה, המאופיינים בבליטת עצם דמוית מדף בעורף הגולגולת שלהם.
משפחת צ'אויאנגזאוריים הופיעה בתקופת יורה עליון, בסביבות 160-148 מיליון שנה לפני זמננו במזרח אסיה.
ישנה מחלוקת על השיוך המדעי של המשפחה: האם היא משפחה בתת-הסדרה צרטופסים, באינפרא-סדרה פכיצפלוזאורים או משפחה קדומה שקדמה לשתי קבוצות אלה.
עם זאת, מקובל לשייכם לתת-הסדרה צרטופסים עקב דמיונם לצרטופסים המוקדמים (למשל: במקור שבחזית פיהם ובמדף העצם דמוי העטרה הננסית שבעורפם).
במשפחה זו ידועים כיום שלושה סוגים טקסונומיים:
צ'אטז' אוב סאבי (בסלובנית: Čatež ob Savi) היא עיירת נופש בסלובניה, על גבול קרואטיה, השוכנת במרחק 87 ק"מ דרום-מזרחה מליובליאנה ו-31 ק"מ צפון-מערבה לזאגרב שבקרואטיה.
העיירה שייכת לרשות המקומית ברז'יצה (Brežice).
צ'אטז' אוב סאבי שוכנת במזרח סלובניה, בעמק הסאווה התחתון, בקרבת הקצה המערבי של רכס גוריאנצי (Gorjanci), על הגדה הימנית (הדרומית) של נהר סאווה, בשפך נחל קרקה (Krka) אל הסאווה.
במרחק 2 ק"מ ממזרח למרכז העיירה נמצא ריכוז של מעיינות חמים שסביבו הוקם, כבר במאה ה-19, אתר הנופש צ'טז'קה טופליצה (Čatežke Toplice).
צ'אטז' אוב סאבי נמצאת על כביש A2, המחבר את ליובליאנה עם זאגרב.
תחבורה ציבורית: שירות אוטובוסים לברז'יצה, הנמצאת על קו הרכבת ליובליאנה - זאגרב.
נמל התעופה הקרוב הוא נמל התעופה הבינלאומי של זאגרב, הנמצא במרחק כ-50 ק"מ.
צ'או (IPA: [ˈtʃaːo]) היא מילת ברכה ידידותית ולא רשמית בשפה האיטלקית.
המילה משמשת לברכת שלום, ולברכת פרידה (במקרה זה, לפעמים משתמשים בה בכפילות, כלומר "צ'או צ'או").
המילה "צ'או" נכנסה לשפה האיטלקית במהלך המאה העשרים.
היא נובעת מהמילה s'ciao (נהגית כך: [ˈstʃao] בשפה הוונטית (וליתר דיוק, בשפה הוונציאנית), שמקורה הוא המילה sclavus בלטינית עממית, מילה אותה ניתן לתרגם בתור "עבד [של מישהו]".
בעבר הייתה זו ברכה המביעה כבוד, בדומה לביטוי "עבדכם הנאמן".
החל מן המאה התשע עשרה הפך הביטוי לברכה לא רשמית, בתחילה בלומברדיה, שם השתנתה צורת המילה לצורה המוכרת כיום, "צ'או".
באותו זמן נכנס הביטוי (בצורתו המקורית) לשימוש בשפה האיטלקית, ואף נכנס למילון השפה האיטלקית שחיבר ניקולו תומאסו.
השימוש בצורה המקובלת כיום, שמקורה כאמור בלומברדיה, התפשט במהלך המאה העשרים לכל איטליה.
תהליך אטימולוגי דומה עבר על הברכה הלא-רשמית servus, שהתפשטה במרכז אירופה.
השימוש במילה "צ'או" בשפות שאינן איטלקית
השימוש במילה זו התפשט בעולם בעקבות הגירה של איטלקים, כברכה לא רשמית, בעיקר לפרידה.
להלן פירוט של כמה מקרים בהם המילה "צ'או" נכנסה לשפות שאינן איטלקית:
בולגרית: чао (čao, בעיקר לפרידה);
צ'כית: čau (גם בזמן מפגש וגם בזמן פרידה);
אספרנטו: ĉaŭ (נפוץ בעיקר כברכת פרידה; לעיתים רחוקות בזמן מפגש);
אסטונית: tšau (גם בזמן מפגש וגם בזמן פרידה);
צרפתית: ciao או tchao (כברכת פרידה);
לטבית: čau (גם בזמן מפגש וגם בזמן פרידה);
ליטאית: čiau (נפוץ בעיקר כברכת פרידה; לעיתים רחוקות בזמן מפגש);
מלטית: ċaw (לפרידה); גם ċaw ċaw (לפרידה);
נאוואטל מודרנית: jao, בשימוש נדיר.
פורטוגזית: tchau (לפרידה); בפורטוגל משתמשים גם בצורה chau chau; בברזיל, משתמשים גם בצורת ההקטנה tchauzinho;
רומנית: ciao או לעיתים רחוקות ciau (משמש בעיקר לפרידה, פחות לברכת מפגש);
רוסית: чао (čao, לפרידה); משתמשים גם בצורה המבודחת чао-какао;
סרבית וקרואטית: ћао או ćao (גם בזמן מפגש, גם לפרידה), משתמשים גם בצורות ћаос או ćaos;
סלובקית: čau (נפוץ בעיקר כברכת פרידה; לעיתים רחוקות בזמן מפגש);
סלובנית: čau (גם בזמן מפגש, גם לפרידה); גם čau čau (כברכת פרידה);
ספרדית, במיוחד באמריקה הלטינית, אבל גם בספרד, בשפתם של בני נוער: chao, או, לעיתים רחוקות chau (בשימוש בעיקר כברכת פרידה);
סרדו: ciao (כברכת שלום), salude (כברכת פרידה)
גרמנית: ciao (רק בזמן מפגש);
וייטנאמית: chào (גם בזמן מפגש, גם לפרידה).
צ'אטבוט ולעיתים צ'טבוט הוא תוכנה המתמחה בניהול שיחות טקסטואליות.
שיחות אלו יכולות להיות במבנה שפה טבעית או באמצעות בחירות לפי קונטקסט מוגבל או עם צ'אטבוטים נוספים.
מטרת השיחה יכולה להיות שיווק, ייעוץ, שירות לקוחות או הדרכה.
צ'אטבוטים יכולים להיות מבוססי מודלי שפה בבינה מלאכותית או באמצעות היריסטיקות אשר הוגדרו מראש.
ישנם שני סוגים עיקריים של צ'אטבוטים, הנבדלים במורכבות התוכנה המדמה שיח:
צ'אטבוט בעל סט חוקים או התנהגויות מוכתב מראש.
צ'אטבוט זה בעל תחכום מוגבל.
צ'אטבוט המכיל בינה מלאכותית להבנת שפה.
במקרה זה הצ'אטבוט יוכל להבין ניסוחים רבים ואף להשתפר לאורך זמן בתגובותיו אל ניסוחי המשתמשים המשוחחים איתו.
צ'אטבוטים משמשים למגוון רחב של אינטראקציות מול משתמשים.
בשנים האחרונות גובר השימוש בצ'אטבוטים עקב הפופולריות של תוכנות מסרים מיידיים כגון וואטסאפ, הצ'אט בפייסבוק ועוד.
צ'אטבוטים מאפשרים לחברות להציע מידע או הכוונה בדרך תקשורת זו, בצורה שנתפסת כערוץ תקשורת אישי במקום להעסיק כח אדם במוקדי שירות בשכר גבוה בהרבה.
בפלטפורמת המסרים של פייסבוק לבדה קיימים למעלה מ-11,000 צ'אטבוטים נכון ל־2016. בשנת 2017, החברה הישראלית SnatchBot השיקה אתר יצירת צ'אטבוט, אשר על-פי הטענה יש לו היכולת של בניית בוטים עם יכולת ניתוח רגשות.
השינויים הגלובליים, בעידן המידע הטכנולוגי, מחייבים את מערכת החינוך לשנות את הפדגוגיה המסורתית ולפתח בקרב התלמיד מיומנויות של המאה ה-21 כגון: למידה פעילה, למידה קונסטרוקטיבית, שיתופיות, יצירתיות, שיתופי פעולה, המצאתיות, פרודוקטיביות, ביקורתיות ועוד.
טכנולוגיות מידע ותקשורת (ICTs) בעלות פוטנציאל לשנות את הגישה הפדגוגית, כך שסביבת ההוראה תהיה אינטראקטיבית, שיתופית וממוקדת לומד.
עד כה (2017) לא נעשו מחקרים רבים על השימוש בצ'אטבוטים בלמידה ומה התועלות הממשיות של השימוש בטכנולוגיה.
לצ'אטבוטים פוטנציאל לשימוש במגוון רחב של דרכים בסביבות חינוכיות, משום שהם כוללים מנגנון אינטראקטיבי, המאפשר לתלמיד לתקשר באופן רציף עם הבוט בשאילת שאלות בתחום ספציפי ואף יכול לשמש ככלי ללמוד שפה חדשה.
צ'אודהרי מוחמד עלי (באורדו: چوہدری محمد علی; 15 ביולי 1905 - 2 בדצמבר 1980) היה פוליטיקאי פקיסטני שכיהן כראש ממשלת פקיסטן הרביעי ממינויו באוגוסט 1955 ועד שממשלתו הופלה בהצבעת אי-אמון בספטמבר 1956.
מוחמד עלי ידוע בעיקר בשל חוקת פקיסטן שכוננה בתקופת כהונתו.
הוא איבד את אמון מפלגתו כאשר כשל בחקירת ההאשמות על מעשי שחיתות בבחירות.
מוחמד עלי נולד בג'לנדהאר שבמחוז פנג'אב, הודו הבריטית (כיום בהודו).
משפחתו השתייכה לשבט האראין שמוצאו ערבי.
השם צ'אודהרי הוא למעשה קידומת אצולה המציינת שמשפחתו הייתה בעלת קרקעות.
לאחר סיום לימודיו גילה מוחמד עלי עניין רב במדעים והחל את לימודיו באוניברסיטת פנג'אב בלאהור, שם הוא סיים ב-1925 לימודי תואר ראשון בכימיה.
ב-1927 הוא סיים לימודי תואר שני בכימיה באותה אוניברסיטה.
במהלך השנה שלאחר סיום לימודיו הרצה במכללה האסלאמית בלאהור.
ב-1928 הצטרף מוחמד עלי לשירות הממשלתי ועבד בתחילה כמנהל חשבונות במשרד החשב הכללי בממשלת הודו הוא הוצב בנסיכות בהאוולפור.
ב-1936 הוא עבר לשמש כמזכיר האישי של שר האוצר של הודו, ג'יימס גריג.
בשנים 1946–1947 היה מוחמד עלי אחד משני המזכירים של המועצה לחלוקת הודו בראשותו של הלורד לואי מאונטבאטן ומאוחר יותר הוא מונה כשר האוצר.
במועצה לחלוקת הודו פעל מוחמד עלי בשיתוף פעולה עם ה.מ.
פטאל ועם וולטר כריסטי לניסוח המסמך שכותרתו הייתה "ההשלכות מנהליות של החלוקה".
עם ביצוע חלוקת הודו ב-1947 היה מוחמד עלי אחד מהפקידים הבכירים בשירות הממשלתי ההודי והוא החליט לעבור לפקיסטן.
ב-1951 מונה מוחמד עלי כשר האוצר בממשלתו של חוואג'ה נזימודין ובתפקיד זה הוא המשיך לכהן בממשלתו של מוחמד עלי בוגרה שכוננה ב-1953.
ב-11 באוגוסט 1955 מונה מוחמד עלי כראש ממשלת פקיסטן על ידי מי שכיהן אז בתפקיד המושל הכללי של פקיסטן, איסכנדר מירזא, זאת לאחר פיטורי ממשלת בוגרה.
מינויו זכה לתמיכת הקואליציה של מפלגת אוואמי, הליגה המוסלמית והמפלגה הרפובליקנית.
במקביל למינויו כראש הממשלה הוא נבחר גם כיושב ראש מפלגת הליגה המוסלמית.
לאחר השבעתו הטיל מוחמד עלי את מלוא כובד משקלו לכינון חוקת פקיסטן והביע את תמיכתו בתוכנית "היחידה האחת" שהגה בוגרה, תוכנית לאיחודם של כל מחוזות פקיסטן המערבית ליחידה מנהלית אחרת, זאת על אף התנגדות האופוזיציה.
מוחמד עלי העדיף את האדריכל הצרפתי מישל אקושרד על פני עמיתו היווני קונסטנטינוס דוקסיאדיס כמתכנן עיר הבירה החדשה, אם כי מיזם התכנון של בירת פקיסטן החדשה, אסלאמאבאד, הופקד בשנות ה-60 של המאה ה-20 בידיו של זה האחרון.
ב-23 במרץ 1956 כוננה החוקה הראשונה של פקיסטן והיא הוכרזה כרפובליקה אסלאמית דמוקרטית פרלמנטרית.
על אף הישגיו, לא ניחן מוחמד עלי בכישרון פוליטי וכשל בשליטה בחברי מפלגתו.
הוא נאלץ להתפשר ולפטר את חברי ממשלתו ממפלגתו שלו לטובת מינויים של חברי המפלגה הרפובליקנית וחברי ליגת אוואמי.
לאחר מינויו של עבדול ג'אבר ח'אן כשר הראשי למערב פקיסטן, שבהמשך סייע למהלך שגרם למפלגה הרפובליקנית להשיג רוב באספה הלאומית של פקיסטן, דרשה הליגה המוסלמית לקיים חקירה על כך, אך מוחמד עלי סירב לכך בטענה שהוא אחראי רק כלפי הממשלה והפרלמנט ולא כלפי המפלגה.
ב-8 בספטמבר 1956 הצליחו מנהיגי הליגה המוסלמית בראשותו של עבדול קיום ח'אן להעביר הצבעת אי-אמון באספה הלאומית, שלמעשה הדיחה את מוחמד עלי מתפקידו כיושב ראש המפלגה.
על אף תמיכם של חברי המפלגה הרפובליקנית ושל הנשיא איסכנדר מירזא, נאלץ מוחמד עלי להתפטר בסופו של דבר מתפקידו כראש הממשלה ובמקומו נבחר חוסיין שהיד סוהרוורדי שזכה לתמיכת הליגה המוסלמית.
לאחר התפטרותו פנה מוחמד עלי לפעילות במגזר העסקי והצטרף לבנק הלאומי של פקיסטן ככלכלן.
בשנות ה-60 הוא ניסה לשוב לפוליטיקה, אך מפלגתו לשעבר, הליגה המוסלמית, בלמה את ניסיונו זה.
ב-1967 הוא הוציא לאור את ספר זכרונותיו.
מוחמד עלי הלך לעולמו ב-2 בדצמבר 1980 לאחר שלקה בדום לב.
בנו, חאליד אנואר, הוא משפטן ידוע שכיהן כשר המשפטים בממשלתו של נוואז שריף.
בנו הצעיר, אמג'ד אחסאן עלי הוא רופא ידוע.
צ'אדיה איירליינס הייתה חברת התעופה הלאומית של צ'אד.
בסיס הפעולה המרכזי שלה היה בנמל התעופה הבינלאומי נג'מנה.
בתחילה היא שירתה ארבע ערים ראשיות בצ'אד ומדינות שכנות.
באוגוסט 2022, לאחר שלוש שנים רצופות של הפסדים כספיים, הוכנסה חברת התעופה לפירוק.
יעדי החברה, נכון לספטמבר 2018:
עירמדינהנמל תעופההערותאבשהצ'אדנמל התעופה אבשהבנגיהרפובליקה המרכז-אפריקאיתנמל תעופה הבינלאומי בנגי מפוקודואלהקמרוןנמל התעופה הבינלאומי דואלהפאיה-לארגוצ'אדנמל התעופה פאיה-לארגוקנוניגריהנמל התעופה הבינלאומי מאלאם אמינו קאנוח'רטוםסודאןנמל התעופה הבינלאומי ח'רטוםמונדוצ'אדנמל התעופה מונדונג'מנהצ'אדנמל התעופה הבינלאומי נג'מנהבסיס פעולה מרכזיניאמייניז'רנמל התעופה הבינלאומי דיורי המאניסארהצ'אדנמל התעופה סארה
כלי טיס בצי בהזמנה נוסעים הערות Y סה"כבובמרדיה דאש 8 Q4002—7878סה"כ2—
צ'אוחוזאורוס (שם מדעי: Chaohusaurus; מילולית: "הלטאה של ") הוא סוג של זוחל ימי פרהיסטורי שהיה קרוב לאיכתיוזאורים דמויי-הדגים אך היה שייך לסדרת דיאפסידים שונה שהשתייכה לקבוצה דמויי איכתיוזאורים.
מאובניו נמצאו ב-1972 ליד העיר צ'אוחו (Chaohu) שבמחוז אנחווי, סין.
זוחל ימי זה הגיע לאורך 50–200 סנטימטר ולמשקל 10–45 ק"ג והיה קטן בהרבה מהאיכתיוזאורים האמיתיים.
במראהו הוא התאים פחות לחיים ימיים אך היה בעל זנב ארוך דמוי-דג, סנפירים דמויי-משוטים וגוף זרים והייתה לו לסת מוארכת מלאה בשיניים חרוטיות שהותאמו לציד דגים ורכיכות בים.
למרות הדמיון לאיכתיוזאורים, גופו הזכיר מראה לטאי והוא היה חסר סנפיר גבי ובעל סנפירים קצרים יחסית שאולי התאימו לעלייה לפני המים.
הוא דמה מאוד למיקסוזאורוס מאותה תקופה.
ייתכן שהיצור היה מאבותיהם של האיכתיוזאורים האמיתיים והיה בעל אורח חיים דמוי כלב ים מודרני שיכל לעלות ליבשה לנוח אך ניזון מטרף בים.
צ'אטני (בהינדי: चटनी) הוא רוטב מתובל שמקורו בתת-היבשת ההודית, ומוגש לרוב עם מאכלים מהמטבח ההודי.
רטבי צ'אטני אותנטיים מכילים כמויות משמעותיות של פלפלים חריפים ירוקים טריים.
המרכיב העיקרי השני בצ'אטני הם בדרך כלל פירות וירקות שונים.
את רוב רטבי הצ'אטני המכילים ירקות מכינים בבלנדר, בעוד שאת רטבי הצ'אטני על בסיס פירות מכינים בדרך כלל מפירות מבושלים.
קיימים מגוון סוגי רטבי צ'אטני, ביניהם:
צ'אטני מנטה או כוסברה (שניהם נקראים לעיתים קרובות "צ'אטני הארי", שכן המשמעות של "הארי" בהינדי היא "ירוק")
צ'אטני מנגו (עשוי ממנגו ירוק)
צ'אטני ליים (עשוי מליים שלם)
צ'אטני שום (עשוי משום טרי, קוקוס ואגוז אדמה)
במדינות עם מזג אוויר מתון יחסית, משתמשים במרכיבים מקומיים נפוצים להכנת הצ'אטני, כגון תפוחים, אפרסקים או עגבניות.
התבלינים הנפוצים ביותר בצ'אטני כוללים חילבה, כוסברה, כמון ואסאפואטידה.
תבלינים נוספים המשולבים ברוטב כוללים סוכר, מלח שולחן, שום, תמרינדי או ג'ינג'ר.
צ'אויאנגזאורוס (שם מדעי: Chaoyangsaurus; מילולית: "הלטאה של צ'או-יאנג") הוא סוג של דינוזאור מתת-סדרת הצרטופסים שחי במשך היורה העליון שלפני 150.8 עד 145.5 מיליון שנה בסין.
המאובנים שלו התגלו בעיר צ'או-יאנג בליאונינג ומכאן שמו.
הממצאים שלו התגלו בידי החוקרים יאנג ג'ונגג'יין, ג'או שיג'ין, שו שינג ועוד, והסוג תואר ב-1999. הסוג כלל מין בודד - Chaoyangsaurus youngi, על שם החוקר יאנג ג'ונגג'יין.
דינוזאור זה היה מראשוני הצרטופסים והיה קטן ובעל עטרה קצרה ומקור מעוקל ונוקשה, באורך של מטר או שני מטרים בלבד ומשקל ממוצע של 12 קילוגרם.
כמו מרבית בני קבוצתו היה אוכל צמחים והוא היה דו-רגלי שיכל לנוע במהירות בעת הצורך.
הוא דמה מאוד לפסיטקוזאורוס אך היה קל יותר והעטרה שלו הייתה פחות בולטת.
למעשה מבנה הראש הזכיר את הפכיצפלוזאורים עם "כיפה" בולטת אך מקומרת מאוד, התחלה של פיצול העטרה המפורסמת אצל דינוזאורים שהשתלשלו ממנו.
הוא חי ברחבי סין הקדומה בקבוצות קטנות וכנראה נלחם ביריביו בעזרת הכיפה הבולטת.
הדינוזאור גם הכיל עדויות לנוצות על חלק מגופו, סמוך לגב ומעל זנבו.
צ'אט מסאלה (בבנגלית: चाट मसाला; באנגלית: Chaat Masala) היא תערובת תבלינים המורכבת מ-8 תבלינים הנפוצים במדינות תת-היבשת ההודית.
התערובת כוללת לרוב את התבלינים הבאים: אבקת מנגו מיובש, כמון, כוסברה, זנגביל מיובש, מלח, פלפל שחור, אספאוטידה, אבקת צ'ילי וגראם מסאלה.
התבלין נחשב לנפוץ בהכנת תבשילים והוא מוסיף טעם חמוץ וחריף.
צָ'אוֹיָאנְג (בסינית מפושטת: 朝阳; בסינית מסורתית: 朝陽; בפין-יין: Cháoyáng) הוא רובע במרכז המחוז העירוני בייג'ינג שבצפון הרפובליקה העממית של סין.
על פי מפקד האוכלוסין משנת 2020, אוכלוסיית הרובע מנתה כ-3.45 מיליון תושבים, מה שהופך אותו לרובע המאוכלס ביותר בבייג'ינג.
הרובע משתרע על פני 464.9 קילומטרים וגובל ברבעים צָ'אנְגְפִּינְג ושׁוּנְיִי מצפון, טוֹנְגְג'וֹאוּ ממזרח, דָאשִׂינְג מדרום וברבעים הָאידְייֵן, פֶֿנְגְטָאי, שִׂיצֶ'נְג ודוֹנְגְצֶ'נְג ממערב.
ברובע נמצאות מרבית השגרירויות הזרות, הממוקמות בבייג'ינג, וכמו כן גם רחוב הברים הנודע סאנליטון, מרכז העסקים הראשי של בייג'ינג, האצטדיון האולימפי, שנבנה לקראת אולימפיאדת הקיץ של שנת 2008 ונמל התעופה הבינלאומי בייג'ינג קפיטל.
רובע צ'או-יאנג מחולק לעשרים וארבעה תתי-רבעים ותשעה עשר אזורים חצי-עירוניים:
צ'אדסאלאש (בהונגרית: Csárdaszállás) הוא כפר קטן בנפת גיומנדרד שבמחוז בקש בדרום מזרח הונגריה.
כמו יישובים רבים באירופה גם מספר התושבים בצ'אדסאלאש נמצא בירידה.
הכפר הוקם בשנת 1952 אך האזור היה מיושב עוד לפני.
בתחילת המאה ה-19, היה פונדק ידוע בפאתי הכפר.
(לימים הפך הפונדק לבית ספר ולאחר מכן לדירת שירות).
צ'אטאליה (בהונגרית: Csátalja) הוא כפר בנפת באיה שבמחוז באץ'-קישקון בדרום־מזרח הונגריה.
כמו יישובים רבים באירופה, גם בצ'אטאליה אוכלוסיית היישוב נמצאת בירידה.
שמו של הכפר צ'אטאליה הוזכר במסמכים לראשונה בשנת 1543.
יהודים חיו בעיירה במאה ה-19 ובמאה ה-20. משנת 1885 היו כפופים יהודי הכפר לקהילה העיר באיה עד לשנת 1944 אז נרצחו יהודים רבים מהכפר במהלך שואת יהודי הונגריה.
צ'אט (בהינדי: चाट; מילולית: ליקוק, טעימה, מעדן) היא משפחת חטיפים (מזון מהיר) מלוחים שמקורם בהודו, מוגשים בדרך כלל כמתאבנים ונמכרים במסלולי הדרכים בדוכנים או עגלות מזון ברחבי דרום אסיה בהודו, פקיסטן, נפאל ובנגלדש.
עם מקורותיו באוטר פראדש, הודו, צ'אט הפך לפופולרי מאוד גם בשאר דרום אסיה.
המילה נובעת מבמילה בהינדי चाट (טעימה, מעדן), מ-cāṭnā चाटना (ללקק, כמו בליקוק של האצבעות בזמן האכילה), מהמילה Prakrit caṭṭei चटेi चटे (לטרוף בהנאה, לאכול ברעש).
גרסאות הצ'אט מבוססות כולן על בצק מטוגן, עם מרכיבים שונים אחרים.
ישנם אלמנטים נפוצים בין גרסאות אלה כולל דאהי (יוגורט); בצל וכוסברה קצוצים; דבאייל (אטריות מלוחות צהובות מיובשות דקות); וצ'אט מסאלה, המורכב בדרך כלל מאמכור (אבקת מנגו מיובשת), כמון, קאלה נמאק (מלח סלע שחור הימלאיה), כוסברה, זנגביל מיובש, מלח בישול, פלפל שחור ופלפלת.
המרכיבים משולבים ומוגשים על צלחת מתכת קטנה או על עלה בננה, מיובשים ויוצרים קערה.
חלק מהמנות המסווגות כעת כצ'אטים, כגון דאהי ואדה, ניתן לייחס לתקופות עתיקות.
מתכון לאנלוג של דאהי ואדה בשם kshiravata מוזכר ב-Manasollasa, אנציקלופדיה בסנסקריט מהמאה ה-12 שחוברה על ידי סומשווארה השלישי, ששלט בקרנאטקה של ימינו.
לפי היסטוריון המזון KT Achaya, תיאורים של דאהי ואדה מופיעים גם בספרות הרבה קודם לכן משנת 500 לִפנֵי הַסְפִירָה.
מנה נוספת הדומה לצ'אט כתופעה מאורגנת או קבוצת מנות מובחנת, לפי האנתרופולוג הקולינרי קורוש דלאל, מקורה בצפון הודו (כיום אוטר פרדש) בסוף המאה ה-17 בתקופת שלטונו של הקיסר המוגולי שאה ג'האן.
הרופאים המלכותיים ביקשו מתושבי דלהי לצרוך חטיפים מתובלים ומטוגנים, כמו גם דאהי, כאמצעי, נגד המים הלא נקיים של נהר יאמונה שזרמו בעיר.
רוב הצ'אטים מקורם בחלקים מסוימים של אוטר פראדש בהודו מאוחר יותר במאה ה-20, אך הם נאכלים כיום בכל רחבי דרום אסיה ובמדינות שכנות.
חלקם תוצאות של סינקרטיזם תרבותי.
הצ'אט מפורסם כאמור בדרום אסיה בהודו, פקיסטן, נפאל ובנגלדש.
צ'אוסקולו (באיטלקית: Ciauscolo; לפעמים מבוטא גם ciavuscolo או ciabuscolo) הוא סוג של סאלומי איטלקי, אופייני לאזור מארקה (במיוחד נפת מצ'רטה), אם כי הוא נמצא בצריכה נרחבת גם באומבריה הסמוכה (במיוחד בשטח פוליניו וחלק מצפון ולנרינה).
המילה ciauscolo קשורה למילה הדיאלקטית המקומית ciausculu, אם כי, מי מהן נובעת מהשנייה עדיין לא ברור.
מקור אפשרי ל-ciauscolo הוא המילה הלטינית מימי הביניים cibusculum, שמשמעותה "אוכל קטן".
צ'אוסקולו הוא נקניק מעושן ויבש, עשוי מבשר חזיר ושומן חתוך מהכתף ומהבטן.
הוא מתובל בפלפל שחור, בשום וביין לבן.
הבשר נטחן דק, מעורבב עם התבלינים ומתיישן, ממולא לתוך מעטפת נקניק ממעי חזיר, ונשאר לתקופת ייבוש של 12 עד 24 שעות.
לאחר שהמשטח החיצוני שלו נהיה דביק, הנקניק מעושן קר מעל ענפי ערער למשך יומיים, ואז נתלה ליישון.
על אף שניתן ליישן אותו חודש או יותר, הוא נאכל בדרך כלל לאחר שבועיים בלבד של עישון קצר יחסית.
התוצאה היא בגרסה זו נקניק רך ולח מאוד שניתן למרוח על לחם, באופן דומה לחלק מסוגי הפטה.
צ'אוסקולו קיבל מעמד של מעמד גאוגרפי מוגן בשנת 2009.
גרסה בחלקים מסוימים של מחוז מארקה נקראת ciauscolo di fegato, mazzafegato או fegatino, שבה כבד חזיר מוחלף בחלק מסוים מהשומן.
זה גורם באופן טבעי לצבע הנקניק להיות כהה יותר, ותורם טעם עז.
במקרה זה, גרידת תפוז ושומר או פרחים נכללים בתיבול.
צ'אדסמור הוא כפר היסטורי במחוז קאנוק צ'ייס שבמחוז סטפורדשייר, אנגליה.
הכפר ממוקם בין הערים קאנוק והדנספורד.
שטח צ'אדסמור מוערך בכ-3.49 קמ"ר, והוא נמצא בגובה 170 מטרים מעל פני הים.
במאה ה-7 ביקר באזור הקדוש צ'אד, פטרון קתדרלת ליצ'פילד, אשר עצר ליד תעלה או חפיר עמוק שנמצא בקרבת מגדל הטלקום (בקרבת השביל המחבר בין פוטאל פול לפאי גרין).
על פי המסורת, הוא עצר בשער כ-400 מטרים מצומת פאי גרין, ומאז זכה האזור מדרום לכינוי "צ'אדס-מור".
עם זאת, ישנם היסטוריונים המטילים ספק בקשר הישיר בין שם הכפר לבין הקדוש.
מרכז צ'אדסמור התפתח בעיקר סביב שנת 1875, כאשר חברת West Cannock Colliery הקימה שלושה מכרות סמוכים, ולאחר מכן הצטרפה גם חברת East Cannock Colliery.
במקביל, לורד האת'רטון (Lord Hatherton) פיתח את מכרה ליטלון (Littleton Colliery) במערב האזור.
הצורך במגורים עבור הכורים ומשפחותיהם הוביל לצמיחה דמוגרפית מהירה בכפר.
בשנת 1858 נסללה מסילת הרכבת של דרום סטפורדשייר (South Staffordshire Railway), שקישרה תחילה בין ברמינגהאם לוולסול, ובהמשך חוברו גם קאנוק, הדנספורד, רוג'לי והמסילה לטרנט ואלי (כיום חלק מקו החוף המערבי West Coast Main Line).
קו הרכבת המודרני "צ'ייס ליין" (Chase Line) עדיין פועל במסלול זה, כאשר התחנות הקרובות ביותר לצ'אדסמור נמצאות בקאנוק ובהדנספורד, במרחק הליכה קצר.
הקו מספק שירות רכבות סדיר לערים וליישובים שמצפון ודרום לכפר.
עד 1860 נבנה אגן תעלה גדול על שלוחת קאנוק (Cannock Extension Line), ששימש להובלת פחם ישירות לאזורי מכירה כמו ברמינגהאם ולונדון.
התעלה נסגרה בשנת 1965, ושרידיה והמסילות הישנות נסקרו ושוקמו לנוף פתוח ומעוצב.
במלחמת העולם הראשונה הקריבו כורי צ'אדסמור קורבן כבד למען המולדת, כאשר יותר מ-160 גברים מהכפר איבדו את חייהם, רבים מהם בקרב על הסום (The Somme).
רבים מהם גויסו לתפקידם הקודם במכרות הפחם, אך הפעם כחופרי מנהרות מתחת לקווי החזית הגרמניים.
במלחמת העולם השנייה נוספו עוד 14 נופלים מבני הכפר.
אגודת ההיסטוריה של צ'אדסמור הקמת אנדרטה מאבן פורטלנד לזכר הנופלים, אשר הוקדשה על ידי הבישוף של וולברהמפטון (Bishop of Wolverhampton), ואילו לוח הזיכרון הוקדש על ידי מייג'ור ג'נרל ג'ון הנדרסון CB.
הפרויקט מומן באמצעות תרומות ציבוריות ומענקים קטנים.
אקלים הכפר הוא מתון וממוזג, עם טמפרטורות ממוצעות של כ-5°C בחורף וכ-18°C בקיץ.
נתוני מזג האוויר נאספים בתחנת המטאורולוגיה של פנקרידג' (Penkridge), המתעדת ממוצעי טמפרטורה וכמות משקעים בין השנים 1981 ל-2010.
קהילת צ'אדסמור מתחלקת לשני אזורים מנהלתיים: Cannock North ו-Cannock East.
כיום (נכון ל-2017) הכפר מתפקד כאזור מגורים עבור עובדים הנוסעים לעבודתם באזור המטרופוליני של ווסט מידלנדס, בעיקר בעיר וולברהמפטון (10 מיילים) ובעיר ברמינגהאם (17 מיילים).
בנוסף, העיר סטפורד, בירת המחוז, נמצאת במרחק של 10 מיילים מצפון, ואילו העיר ליצ'פילד, הידועה בקתדרלת שלושת הצריחים שלה, ממוקמת 9 מיילים מדרום.
גיל האוכלוסייה הממוצע מעט גבוה מהחציון הארצי (40 לעומת 39 שנים).
לפי מפקד האוכלוסין של 2011, כ-97.5% מתושבי הכפר נולדו בבריטניה, מה שהופך את האוכלוסייה להומוגנית יחסית.
צ'או אלברטו סרט הנפשה קצר אמריקאי משנת 2021, שנכתב ובוים על ידי מק'קנה האריס, הופק על ידי פיקסאר והופץ על ידי אולפני וולט דיסני.
הסרט הקצר, המתרחש לאחר אירועי הסרט "לוקה" משנת 2021, הופץ ב-12 בנובמבר 2021 בדיסני+.
כמו הסרט, הסרטון קיבל ביקורות חיוביות באופן כללי ממבקרים, עם שבחים על ההנפשה, ההומור והמשקל הרגשי שלו, כאשר מסרים חיוביים התקבלו יפה.
לאחר שקיבל מכתב מלוקה, שלומד בבית הספר בג'נובה עם ג'וליה, אלברטו כותב בחזרה על חייו בפורטורוסו ועל עבודתו בדיג העירוני עם אביה של ג'וליה, מאסימו.
אלברטו התקבל במלואו על ידי תושבי העיר וכבר אינו מסתיר את זהותו כמפלצת ים.
עם זאת, למרות התלהבותו מעבודתו, מערכת היחסים שלו עם מאסימו מתוחה, שכן מאסימו בקושי מדבר איתו מלבד כדי להזהיר אותו מפני שימוש בסירת הדיג שלהם ללא השגחה.
אלברטו נואש לאישורו של מאסימו, והוא דואג כל הזמן שיפטרו אותו בגלל טעויותיו.
אלברטו עושה ניסיונות חוזרים ונשנים לזכות בחסדיו של מאסימו, כולם מסתיימים בצורה גרועה.
לאחר שניסיון כזה הביא לאובדן שלל היום, אלברטו מתגנב החוצה בלילה ונוסע בסירת דיג כדי לתפוס עוד דגים.
הוא נבהל מחתול מקיאוולי, שהסתתר על הסירה, ומפיל את פנסו, ובטעות מצית את הסירה.
הם מצליחים להימלט בדיוק כשמאסימו רץ למטה כדי לראות את הנזק.
מיואש, אלברטו אורז את חפציו ויוצא.
מאסימו רודף אחריו, ואלברטו מוריד ביקורת על עצמו על כישלונותיו.
כשמאסימו מושיט לו יד, אלברטו קורא לו בטעות "אבא", ומפתיע את שניהם.
מאסימו מגלה שפעם הוא הרגיז את אביו מספיק כדי לפרוץ דרך קיר לבנים, אבל לאחר מכן הם השלימו בכך שתיקנו אותו יחד.
לאחר מכן הוא ואלברטו מתחבקים.
למחרת, מאסימו ואלברטו עובדים זה לצד זה כדי לתקן את הסירה, חולקים סיפורים ומתקשרים בגלוי יותר.
ג'ק דילן גרייזר בתפקיד אלברטו סקורפנו, בנו המאומץ של מאסימו, אחיה המאומץ של ג'וליה וחברו הטוב ביותר של לוקה
מרקו בריצ'לי בתפקיד מאסימו מרקובלדו, אביה של ג'וליה ואביו המאמץ של אלברטו
ג'ייקוב טרמבלי בתפקיד לוקה פאגורו, חברו הטוב ביותר של אלברטו
קולות נוספים: ג'ינו לה מוניקה, ארתורו סורינו.
את הסרטון ביים מק'קנה האריס והופק על ידי מאט דה-מרטיני, כאשר אנריקו קאסרוזה היה המפיק בפועל.
דן רומר, שהלחין את המוזיקה לסרט "לוקה", הלחין את המוזיקה לסרטון.
המוזיקה פורסמה ב-12 בנובמבר 2021.
הסרטון הופץ ב-12 בנובמבר 2021, כסרט קצר בלעדי לדיסני+.
לפי Whip Media, הסרטון היה השמיני הנצפה ביותר בכל הפלטפורמות בארצות הברית במהלך השבוע של ה-14 בנובמבר 2022.
טוניי צ'או האנג-טונג (בסינית; 鄒幸彤 נולדה ב-24 בינואר 1985) היא פעילה חברתית, עורכת דין ופוליטיקאית מהונג קונג.
במהלך הדיכוי מצד הרשויות נגד "הברית של הונג קונג לתמיכה בתנועות דמוקרטיות פטריוטיות של סין" (Hong Kong Alliance in Support of Patriotic Democratic Movements of China), שהחל ביוני 2021 והתבסס בעיקר על אישומי ביטחון לאומי הקשורים לעריכת טקסי הזיכרון השנתיים לאירועי טבח כיכר טיין-אן-מן ב־1989, עלתה צ'או לתודעה הציבורית.
היא שימשה כמתאמת הארגון לאחר מעצרם של המנהיגים לי צ'וק־יאן ואלברט הו באפריל של אותה שנה.
בדצמבר 2021 ובינואר 2022 הורשעה צ'או, בהתאמה, בהסתה ובהשתתפות בעצרת בלתי חוקית לרגל טקס הזיכרון בשנת 2020, וכן בארגון טקס הזיכרון בשנת 2021, ונגזרו עליה בסך הכול 22 חודשי מאסר.
מועד משפטה בגין אישומי ביטחון לאומי נוספים טרם נקבע נכון ל־10 בנובמבר 2022, ובאותה עת נחשבה על ידי משקיפים כאחד הקולות המתנגדים הבולטים האחרונים שנותרו בהונג קונג.
צ'או נולדה וגדלה בהונג קונג ולמדה בבית הספר לבנות יינג־ווה.
היא למדה גיאופיזיקה באוניברסיטת קיימברידג', אך במהלך לימודיה הבינה כי נושאי זכויות האדם הם תחום העניין המרכזי שלה.
בעקבות כך ויתרה על לימודי הדוקטורט ושבה להונג קונג בשנת 2010, שם למדה משפטים באוניברסיטת הונג קונג לאחר תקופה בה עבדה בארגון חוץ-ממשלתי.
צ'או שימשה כסגנית יושבת הראש של "הברית של הונג קונג לתמיכה בתנועות דמוקרטיות פטריוטיות של סין", אשר ארגנה מדי שנה עצרות וצעדות לציון אירועי המחאה בכיכר טיין־אן־מן בשנת 1989. בשנת 2021 עלתה צ'או לתודעה הציבורית לאחר ששני מנהיגי הברית, לי צ'וק־יאן ואלברט הו, נכלאו, היא מונתה למתאמת הארגון החדשה.
ב־4 ביוני 2021 נעצרה צ'או באשמת קידום עצרת בלתי מורשית לציון יום השנה ה־32 למחאות טיין־אן־מן.
לפני מעצרה קראה לתושבי הונג קונג "להדליק את האורות בכל מקום שבו אתם נמצאים – בין אם בטלפון, בנרות או בנרות אלקטרוניים".
העיתון The Scotsman ראה במעצרה דוגמה ל"דיכוי ההתנגדות בהונג קונג על ידי ממשלת סין".
צ'או שוחררה בערבות ב-5 ביוני, אך נעצרה שוב ב־30 ביוני.
ב־2 ביולי הובאה בפני בית המשפט, שדחה את הדיון בעניינה ל־30 ביולי וסירב לשחררה בערבות.
לאחר סירובים נוספים לשחרור בערבות ב-9 וב-23 ביולי.
בקשות נוספות לשחרור בערבות נדחו ב־9 וב־23 ביולי, עד שב־5 באוגוסט הותר לה להשתחרר בכפוף להפקדת ערבות כספית וביטחונית בסך 50,000 דולר הונג קונג (כ־6,400 דולר אמריקני), למסירת כל מסמכי הנסיעה שלה, ולהצהרה כי אינה מחזיקה בדרכון BNO.
מועד דיונה נקבע ל־5 באוקטובר.
ב־8 בספטמבר 2021 נעצרה צ'או שוב, לאחר שהברית סירבה לדרישת המשטרה למסור מידע הנוגע לטענות שלפיהן הארגון פועל כסוכן של "כוחות זרים".
באותה עת נעצרו שלושה חברים נוספים בברית, וחבר רביעי נעצר למחרת היום.
ב־13 בדצמבר נגזרו עליה 12 חודשי מאסר בשל טקס הזיכרון האסור משנת 2020. וב־4 בינואר 2022 נוספו לה 15 חודשי מאסר נוספים בגין טקס הזיכרון משנת 2021. השופט הורה כי עשרה חודשים מתוך העונש השני ירוצו במצטבר לעונש הראשון, כך שצ'או תרצה בסך הכול 22 חודשי מאסר.
השופט דחה את טענתה של צ'או, אשר ייצגה את עצמה, כי מטרתה הייתה "להמריץ אחרים שלא לשכוח את אירועי 4 ביוני" ולא לעודד התכנסות, וקבע כי דבריה "פשוט בלתי ניתנים להאמנה".
במהלך שלב הטיעונים לעונש באותו יום קראה צ'או קטעים מזיכרונותיהם של בני משפחות ההרוגים בטיין־אן־מן, עד שהשופט הפסיק אותה באומרו שבית המשפט לא יאפשר לה להפוך את הדיון להצהרה פוליטית.
ב־14 בדצמבר 2022 קיבלה צ'או את ערעורה על גזר הדין של 15 חודשי מאסר שנגזר עליה בגין טקס הזיכרון האסור לשנת 2021. השופט שדן בערעור כתב בפסק דינו כי המשטרה "לא הציגה צעדים או תנאים שיש לשקולם" כדי לאפשר את קיום הטקס במהלך מגפת הקורונה.
ביוני 2023 אישר בית המשפט לערעורים הסופיים את בקשת ממשלת הונג קונג לערער על החלטה זו לערעורים.
ב־25 בינואר 2024 ביטלה ועדה בת חמישה שופטים את הזיכוי וקיבלה את עמדת התביעה.
צ'או נותרה במאסר בבית סוהר ביטחוני ברמת אבטחה מרבית, לאחר שנמנעה ממנה האפשרות לשחרור בערבות בשל האישומים הנפרדים נגדה לפי חוק הביטחון הלאומי, וכן בשל הרשעתה יחד עם חברי הברית טאנג נגוק־קוואן וצוי הון־קוואנג ל־4.5 חודשי מאסר במרץ 2023 בגין סירובם למסור את המידע שנדרש על ידי הרשויות.
משפט החוזר בבית המשפט העליון הסתיים ב־21 בפברואר 2024, כאשר עונש המאסר בן 15 החודשים נותר על כנו.
ב־28 במאי 2024 נעצרה צ'או בחשד לפרסום פוסטים מסיתים ברשתות החברתיות, בקשר לעמוד פייסבוק שעסק ביום השנה המתקרב לדיכוי המחאה בכיכר טיין־אן־מן.
מעצר זה היה הראשון שבוצע מכוח פקודת שמירת ביטחון המדינה , שנכנסה לתוקף במרץ 2024.
צ'או נהגה לייצג את עצמה באופן קבוע בהליכים המשפטיים שנערכו נגדה.
ב־12 באוקטובר 2021 פרסם מועצת האומות המאוחדות לזכויות אדם הצהרה, שלפיה ארבעה ממומחיה לזכויות אדם – פיונואלה ני אוליין, קלמנט ניאלטסוסי וולה, איירין ח'אן ומרי לולור – הגישו לממשלת סין המרכזית ניתוח מפורט בנוגע לחוק הביטחון הלאומי.
ממשלת הונג קונג דחתה את מסקנות הדו"ח, והזהירה מפני התבטאויות הנוגעות להליכים משפטיים שטרם הסתיימו – כך דווח בדו"ח נוסף של האו"ם שפורסם באוגוסט 2024.
פרס צרפתי-גרמני לזכויות אדם ושלטון החוק 2023
פרס זכויות האדם של CCBE לשנת 2023, מועצת לשכות עורכי הדין של אירופה
פרס גוואנגז'ו לזכויות אדם לשנת 2023, מטעם קרן 18 במאי הדרום קוריאנית
צ'אי מסאלה (בכתב דוונאגרי: चाय), המכונה גם צ'אי הודי, הוא תה שחור המתובל בתבלינים הודיים ומוגש עם חלב מורתח.
מקורו של המשקה בהודו ושם הוא פופולרי אף יותר מאשר קפה או תה רגיל.
מילולית משמעות השם היא תה מתובל, כאשר משמעות המילה צ'אי בהינדי היא תה ומשמעות המילה מסאלה היא תערובת תבלינים.
ישנם מתכונים רבים להכנת צ'אי מסאלה, כמעט כולן עושות שימוש בתה שחור, זנגביל והל, וחלקם הגדול מכילים גם ציפורן, אניס וקינמון ופלפל אנגלי.
צ'אלנג'ר 1 היה טנק המערכה העיקרי של צבא בריטניה בשנות השמונים והתשעים.
הטנק הוא למעשה פיתוח של הצ'יפטיין.
טנק המערכה הבריטי של שנות השישים, הצ'יפטיין, נבנה כדי להגן על מערב אירופה מטורי השריון הסובייטיים.
למרות זאת, הודות ליתרונות במיגון וכח אש, השאה האיראני החליט לצייד את צבאו בצ'יפטיין.
ואכן בשנות השבעים כבר היו מאות צ'יפטינים בשרות איראן, והאיראנים רצו עוד.
יצרנית הצ'יפטיין, ויקרס, נענתה לדרישה ופיתחה את ה"שיר 1" וה"שיר 2" ("שיר" משמעו "אריה" בפרסית).
ה"שיר 1" היה צ'יפטיין עם מנוע משופר ותיבת הילוכים אוטומטית.
ה"שיר 2" לעומת זאת היה עיצוב מתקדם בהרבה.
בסופו של דבר, בעקבות קריסת משטר השאה, לא הגיע אף אחד מהטנקים האלה לאיראן.
ה"שיר 1" שיוצרו הגיעו לירדן, וה"שיר 2" נכנסו לאחר שיפורים לשירות בריטי.
הבריטים קראו לטנק החדש שלהם צ'אלנג'ר.
השיפור העיקרי על פני הצ'יפטיין היה במיגון.
שריון הפלדה ההומוגנית הוחלף בסוג חדש של שריון- צ'ובהם.
צ'ובהם הוא שריון מורכב מודרני, העשוי ממתכות, חומרים קרמיים ואחרים.
הצ'ובהם מאפשר מיגון טוב בהרבה משל הפלדה, ואופן הנחת הלוחות נותן לטנק צורה זוויתית שניתן לזהות בקלות.
השיפור החשוב הנוסף היה החלפת מערכת המתלים, שאיפשרה עלייה במהירות ובעבירות.
החסרון העיקרי היה במערכת בקרת האש, שלא הייתה שוות ערך לזו של שאר הטנקים המובילים בעולם.
חסרונה העיקרי היה באיטיות ההפעלה ובכוונות גרועות.
זאת אחת הסיבות שהצ'אלנג'ר 1 שרת תקופה קצרה יחסית בצבא הבריטי, ואחרוני הטנקים יצאו משירות הבריטים ב-1999.
180 טנקי צ'אלנג'ר בריטיים נפרסו בערב הסעודית על מנת להשתתף במלחמת המפרץ הראשונה.
הטנקים השתתפו בקרבות ויוחסו להם 300 השמדות של טנקים עיראקים, ללא אבדה אחת.
כמו כן ידוע על השמדת טנק שבוצעה מטווח רחוק במיוחד – 3.2 קילומטר.
כפי שנאמר, ב-1999 הבריטים החליפו את טנקי הצ'אלנג'ר 1 בטנקי צ'אלנג'ר 2 החדישים.
הבריטים חיפשו קונים לטנקים שיצאו משירות, בעיקר במזרח התיכון.
החלטת הירדנים לקנות כמעט 300 טנקי צ'אלנג'ר 1 לא הייתה מפתיעה, בהתחשב בכך שצבא ירדן הפעיל גם את הצנטוריון והצ'יפטיין.
הטנקים נכנסו לשירות בירדן תחת השם "אל חוסיין" כאשר ראשוני הטנקים הגיעו ב-1999 והאחרונים הגיעו כנראה ב-2002. הטנקים החליפו את הצנטוריונים המתיישנים של הירדנים, והם מהווים עליית מדרגה בכח השריון הירדני.
קיימים שני כלי רכב משוריינים על בסיס הטנק:
טנק ללימוד נהיגה עם צריח נייח.
הצ'אלנג'ר 2 הוא טנק המערכה העיקרי של בריטניה.
הטנק נכנס לשירות בשנת 1998, ונחשב לאחד הטנקים המתקדמים בעולם, ביחד עם ה-אברהמס M1A2 האמריקני, הארמטה וה-T-90 הרוסי, הלאופרד 2 הגרמני והמרכבה סימן 4 הישראלי.
הצ'אלנג'ר 2 מוחלף בהדרגה על יד הצ'אלנג'ר 3, כשחלקים ממנו ימוחזרו ויורכבו על הטנק חדש.
לקראת סוף שנות השמונים החלו הבריטים להבין שיש לבצע שינוי במערך הטנקים שלהם.
הצבא הבריטי השתמש עדיין בטנקי הצ'יפטיין המיושנים, וגם טנקי הצ'אלנג'ר 1 החדשים יחסית היו בעלי חסרונות מרובים.
הצבא הבריטי ביקש לקבל את ה-M1 אברהמס או את הלאופרד 2 הגרמני, אך שיקולים פוליטיים ואחרים גרמו להחלטת הממשל הבריטי לפתח מחליף מתוצרת בריטניה.
טנקי הצ'אלנג'ר 2 הראשונים נכנסו לשירות הצבא הבריטי ב־1998.
ב-22 במרץ 2021 פרסם משרד ההגנה הבריטי כי 148 טנקי צ'אלנג'ר 2 ישודרגו וישנו את שמם לצ'אלנג'ר 3, כחלק מתוכנית מודרניזציה של הצבא הבריטי, בעלות של 1.3 מיליארד ליש"ט.
השריון בצ'אלנג'ר 2 הוא שריון צ'ובהם מדור שני.
השימוש בצ'ובהם מדור שני, בשילוב עם עיצוב הטנק, מצביעים על כך שהצ'אלנג'ר הוא מהטנקים הממוגנים בעולם.
הטנק כולל אמצעי ראיית לילה תרמי למפקד, לתותחן ולנהג.
התותח בקוטר 120 מילימטר חרוק קנה (היחיד בין הטנקים המתקדמים) יורה את כל סוגי התחמושת המודרנית.
התותח מצטיין בטווח ובדיוק, אך נוטה להישחק יותר בחלקי הקנה יחסית לטנקים המקבילים (לדוגמה מרכבה סימן 4).
המקלע המקביל הוא בעל מנגנון חשמלי.
הצ'אלנג'ר 2 עבר את טבילת האש שלו במלחמת עיראק.
ביצועי הטנק היו טובים, ודווח שהוא עמיד ביותר לנשק נ"ט עיראקי.
דווח גם שאחוז הכשירות המבצעית של הטנקים גבוה, מה שמרמז אולי שבעיית האמינות של הטנקים הבריטיים נפתרה.
תקרית אש ידידותית שבמהלכה הושמד טנק צ'אלנג'ר 2 בריטי העיבה על הבכורה המוצלחת של הטנק.
בנוסף נפגע הטנק מרקטת נ"ט מדגם RPG-29
ומטען גחון, שחדרו את שריון הטנק וגרמו פציעות לאנשי הצוות.
לעומת זאת, דווח שטנק צ'אלנג'ר 2 שנלחם בבצרה שרד ירי של כ-70 רקטות נ"ט.
בעקבות תקריות אלה והלוחמה בשטח בנוי, שודרג השריון של הצ'אלנג'ר 2, בין השאר באמצעות תוספות מיגון שפותחו ויוצרו על ידי החברה הישראלית רפאל - מערכות לחימה מתקדמות.
הצ'אלנג'ר 2 יוצא לעומאן, שם הוא נכנס לשירות בשנת 2001 בכמות של גדוד מוגבר.
במהלך חודש מאי 2022 החליט הממשל הבריטי להעניק לצבא פולין כ-14 טנקי צ'אלנג'ר 2 כתחליף לטנקי t72 שיימסרו לצבא אוקראינה על ידי צבא פולין.
בחודש יולי 2022 הוכרזה פלוגת טנקים צ'אלנג'ר 2 בצבא הפולני כמבצעית.
הבריטים צפויים להעביר לצבא פולין סד"כ של עד גדוד נוסף של טנקי צ'אלנג'ר במהלך השנה הקרובה.
בריטניה אישרה לאוקראינה העברת טנקים עד מרץ 2023 ובינואר נשלחו חיילים ראשונים להדרכה על הטנקים.
הבריטים מעוניינים למכור את הטנק לעוד מדינות, בהן ערב הסעודית וקטר, ואף פיתחו דגם ייצוא מיוחד לשם כך.
- הצבא הבריטי - 408 נמסרו
- הצבא המלכותי של עומאן - 38 נמסרו
כ-40 - צבא אוקראינה - בריטניה אישרה העברת טנקים עד מרץ 2023 וכבר בינואר נשלחו חיילים אוקראינים להדרכה.
ונכון ל-28 במרץ 2023 ראשוני הטנקים הגיעו לאוקראינה.
צ'אלנג'ר 2E - גרסת הייצוא, הכוללת בקרת אש ואופטיקה משופרות, בנוסף ליכולת פעולה משופרת בטמפרטורות חמות.
גם המנוע חזק יותר ומכל הדלק גדול יותר מבגרסה הבריטית.
מדינות היעד העיקריות הן מדינות המזרח התיכון.
טנק חילוץ על בסיס צ'אלנג'ר - טנק חילוץ המבוסס על הצ'אלנג'ר 2 ומותאם במיוחד לחלוץ טנק זה.
טרוג'ן - טנק-דחפור המצויד במגוב וזרוע חפירה על בסיס תובת הצ'אלנג'ר 2
טיטאן - טנק גישור על בסיס תובת הצ'אלנג'ר 2
צ'אלנג' איירלינס (ישראל) בע"מ (עד יוני 2022 נקראה ק.א.ל - קווי אוויר למטען) היא מובילת המטען הלאומית של מדינת ישראל.
החברה מהווה הזרוע הישראלית של Challenge Group, קבוצה גלובלית המספקת שירותי שינוע מטענים ופתרונות לוגיסטיים מתקדמים.
הקבוצה מתמחה בהובלת מטענים מורכבים בשירות Door-to-Door, ומרכזה בנמל התעופה לייז' שבבלגיה.
חברת "ק.א.ל - קווי אוויר למטען" נוסדה ביוני 1976 ביוזמתו של מרדכי הוד, במטרה לשבור את המונופול של אל על על הטסת תוצרת חקלאית לייצוא מישראל.
באוגוסט 1976 החליטה הנהלת אגרקסקו להשתמש בשירותיה של החברה באופן בלעדי.
החברה החלה לפעול ב-2 בנובמבר 1976, וכניסתה הביאה לירידה דרסטית במחירי הטסת מטען.
עד שנת 1999 לא היו לחברה מטוסים משלה והיא חכרה מטוס עם צוות ושירותי אחזקה מאל על, למשך ששת חודשי החורף בכל שנה, כאשר כמחצית מהתוצרת מוטסת על ידי ק.א.ל.
והמחצית השני על ידי אל על.
בהמשך חכרה החברה מטוסים גם מחברות אחרות.
בשנת 1999 עברה החברה למודל של הפעלה עצמאית, ורכשה שני מטוסי בואינג 747-200F.
לאחר תהליך ממושך קיבלה החברה רישיון הפעלה עצמאית מרשות התעופה האזרחית הישראלית, ואות הקריאה שלה נקבע ל-CAL.
בסוף העשור הראשון של שנות ה-2000 נקלעה החברה לקשיים כלכליים.
בשנת 2010 נרכשה על ידי קבוצת כנפי חגי, שבשליטת עופר גלבוע.
תחת ניהולו של גלבוע ושותפו, קברניט אשל חפץ, עברה החברה תהליכי הבראה והתייעלות במטרה לייצב את פעילותה ולשמר את לקוחותיה.
בשל גודלו המצומצם של השוק הישראלי ומגבלות צמיחה של חברות תעופה ישראליות, הוחלט להקים קבוצה גלובלית שבסיסה באירופה, אשר תפעיל צי מטוסים מודרני ותתמקד בהובלה אווירית של מטענים גדולים ומורכבים בשירות Door-to-Door.
בין היתר, הקבוצה מתמחה בהובלת סוסים ובעליי חיים, מטענים גדולים וחריגים כגון: ציוד קידוח, מכונות מתקדמות, מטענים הדורשים קירור מיוחד כגון: תרופות, פרחים, ועוד.
כחלק מאסטרטגיית ההתרחבות, עברה החברה מיתוג מחדש ונקראה Challenge Group.
הסלוגן החדש, "Challenge Accepted" אשר משקף את מחויבותה להובלת מטענים מורכבים ומאתגרים ברחבי העולם.
בינואר 2020 הגישה בקשה לרשות התעופה האזרחית להפעלת טיסות נוסעים עבור גופים עסקיים.
בשנת 2021 בוצע מיתוג מחדש במהלכו חברת ACE שינתה את שמה ל-Challenge Airlines, וחברת ק.א.ל הפכה למעשה לזרוע הישראלית שלה, בשם "צ'אלנג' איירלינס (ישראל)".
בבעלות קבוצת Challenge, המתמחה בהובלת מטענים אוויריים מורכבים, מרכז לוגיסטי הממוקם בלייז' שבבלגיה, משם טסים מטוסי הקבוצה למגוון יעדים בארצות הברית, אירופה, סין וישראל.
בנוסף פועלת הקבוצה בשיתוף פעולה עם חברות נוספות להטסת מטענים למגוון יעדים.
עם הפסקתה של אל על את ההפעלה העצמית של מטוסי המטען, ב-2019, והמעבר שלה להפעלת מטוס אמריקני חכור על צוותו, נותרה צ'אלנג' איירליינס כחברה הישראלית היחידה המפעילה בעצמה מטוסי מטען, לצד מתחריה הזרים הפוקדים את ישראל בשגרה.
עם הקמת החברה, הוד קיבל 49% ממניות החברה והמרכז החקלאי 51%.
בעקבות מעבר הוד לאל על, הועברו מניותיו למועצות הייצור השונות כך שבסביבות 1995 הייתה חלוקת הבעלות 56.65% - ניר שיתופי אגודה ארצית שיתופית להתיישבות עובדים בישראל בע"מ, 17.85% - המועצה לייצור ולשיווק של פרחים, פקעות וצמחי נוי, 7.65% - מועצת הפירות ו-17.85% - המועצה לייצור ושיווק של ירקות.
בעקבות הזרמת כספים על ידי ניר שיתופי הגיעה חלקה של ניר שיתופי לכ-87% בעוד מועצת הצמחים, שאיחדה את מועצות הפירות, הירקות והצמחים, נותרה עם כ-13% מהבעלות בחברה.
בשנת 2006 בקשה התנועה הקיבוצית, שהחזיקה במחצית ממניות ניר שיתופי, למכור את חלקה בחברה לתנועת המושבים, אולם המכירה בוטלה.
בשנת 2010 נמכרה החברה לחברת כנפי חגי שבשליטת עופר גלבוע.
על פי חוק הטיס (ביטחון בתעופה האזרחית) חייבת ק.א.ל.
בתחילה נשאה ממשלת ישראל בעלות האבטחה, אולם בסוף שנת 1984 הוחלט שהחל מ-1 באפריל 1985 תישא החברה בעלות האבטחה.
לאחר שנתברר לחברה ש"אל על" מוסיפה לקבל מימון לאבטחה מהממשלה, ק.א.ל.
פנתה לממשלה בדרישה לקבל גם היא מימון אבטחה, דרישה לה הצטרף שר החקלאות.
לנוכח סירובו של שר האוצר, הדרישה נדחתה והחברה עתרה לבג"ץ.
בעוד העתירה מחכה לפסק דין החליטה הממשלה שהחל מינואר 1995 תמומן האבטחה של "אל על" בשיעור שבין 66-75% ושאר חברות התעופה, כולל ק.א.ל., יקבלו מימון של 50%.
העתירה עצמה נדחתה ברוב דעות על ידי השופטים מישאל חשין ותאודור אור, כנגד דעת נשיא בית המשפט העליון, אהרן ברק, בנימוק שיש מקום לתת עדיפות ל"אל על" כמוביל לאומי, לאור המחויבות המוטלות עליה, ולאור העובדה שסבסוד האבטחה עבור ק.א.ל.
יהווה בעצם סבסוד נוסף של החקלאות בישראל.
במשך כ-20 שנה ביצעה ק.א.ל.
את עיקר טיסותיה לקלן בה היא ניהלה מסוף מטענים וממנה הופצה תוצרת חקלאות מישראל לכל רחבי אירופה.
60% מקיבולת המטענים של נמל התעופה של קלן.
עם הקמת נמל התעופה למטענים בלייז', הקימה ק.א.ל.
עם אגרקסקו את LACHS הבלגית, (Liege Air Cargo Handling Services S.A,)חברת בת לטיפול במטעני ק.א.ל.
כיום שמה Challenge Handling, בשנת 2005 רכשה קאל את חלקה של אגרקסקו בחברה הבת.
נכון לנובמבר 2021, אלה יעדי החברה הקבועים:
ארצות הברית - ניו יורק
הונג קונג - הונג קונג
|+ צי המטוסים של ק.א.ל
בשנת 2025 החלה החברה במהלך של רכישת ארבעה מטוסי בואינג 777 שיוסבו למטוסי מטען בתעשייה האווירית, וחכירה של עוד שני מטוסים כאלה.
צ'איאן (בספרדית: Chayanne; נולד בשם אלמר פיגוארוה-ארסה, Elmer Figueroa Arce ב-28 ביוני 1968) הוא זמר פופ לטיני פוארטו ריקני.
צ'איאן נולד בריו פידרס, סן חואן, פוארטו ריקו.
כשהיה תינוק עברה משפחתו לסן לורנזו, פוארטו ריקו.
יש לו ארבעה אחים: קלרה, קני, נואל ואליוט.
הוא התחיל להשתמש בכינוי "צ'איאן" (Chayanne) עוד שהיה ילד קטן.
ב-1979, החל צ'איאן את הקריירה שלו כשהיה בן 11, כשהצטרף ללהקת הבנים הפורטוריקנית los chicos.
במסגרת הלהקה היה צ'איאן אחד משחקני הסרט conexion caribe(1984), וסדרה פוארטו-ריקנית שבועית.
לוס צ'יקוס הוציאה 5 אלבומים.
מיד לאחר שצולם הסרט, צ'איאן החל בקריירת סולו והוציא את הדיסקים "chayanne es mi nombre(1984)", "sangre latina(1986)"
אבל רק עם אלבומיו שהוציא ב-1988 ו-1989, בחברת סוני החלה הקריירה שלו להצליח ואף הקנו לו זכייה בפרס גראמי כהופעה הלטינית הטובה ביותר.
להיטים רבים כמו "פיאסטה אן אמריקה" הוקלטו שנית בפורטוגזית, ואז זכה צ'איאן להצלחה גם בברזיל.